Diari Oficial de la Generalitat Valenciana


Sumari del DOGV 8301, del 23-05-2018 (2018/5016)

RESOLUCIÓ de 18 de maig de 2018, de la Conselleria d'Habitatge, Obres Públiques i Vertebració del Territori, per la qual es modifica la base setena de la convocatòria ordinària d'exàmens teòrics per a l'obtenció de títols nauticoesportius per a l'any 2018, aprovada mitjançant Resolució de 22 de novembre de 2017, de la Conselleria d'Habitatge, Obres Públiques i Vertebració del Territori, per a l'any 2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8301

Data del DOGV
:   23-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5016


Data del document
:   18-05-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * examen

RESOLUCIÓ de 18 de maig de 2018, de la Conselleria d'Habitatge, Obres Públiques i Vertebració del Territori, per la qual es modifica la base setena de la convocatòria ordinària d'exàmens teòrics per a l'obtenció de títols nauticoesportius per a l'any 2018, aprovada mitjançant Resolució de 22 de novembre de 2017, de la Conselleria d'Habitatge, Obres Públiques i Vertebració del Territori, per a l'any 2018. [2018/5016]  
  
  
La Generalitat té competència en matèria d'ensenyaments nauticoesportius, d'acord amb l'article 49.3.6é de l'Estatut d'Autonomia de la Comunitat Valenciana, aprovat per la Llei orgànica 1/2006, de 10 d'abril, i d'acord amb el Reial decret 1952/1996, de 23 d'agost, sobre traspàs de funcions i serveis de l'Administració de l'Estat a la Comunitat Valenciana, publicat en el Diari Oficial de la Generalitat Valenciana de data 24 de setembre de 1996, sent la Conselleria d'Habitatge, Obres Públiques i Vertebració del Territori la que assumeix el desplegament i aplicació de les esmentades competències a través de la Direcció General d'Obres Públiques, Transport i Mobilitat. L'exercici d'aquestes funcions s'ha de realitzar, com s'estableix en el reial decret citat, de conformitat amb els criteris establits amb caràcter general per la normativa estatal quant al contingut dels programes, tipus de titulació i disseny de proves.  
La realització dels exàmens es regirà pel que disposa el Reial decret 875/2014, de 10 d'octubre, pel qual es regulen les titulacions nàutiques per al govern d'embarcacions de recreació, publicat en el Boletín Oficial del Estado de data 11 d'octubre de 2014; la restant normativa que aquest reial decret preveu, i el Reial decret 259/2002, de 8 de març, pel qual s'actualitzen les mesures de seguretat en la utilització de motos aquàtiques, publicat en el Boletín Oficial del Estado de data 12 de març de 2002.  
Les administracions públiques serveixen amb objectivitat els interessos generals i actuen d'acord amb els principis d'eficàcia, jerarquia, descentralització, desconcentració i coordinació, amb sotmetiment ple a la Constitució, a la llei i al dret, havent de respectar en la seua actuació i relacions els principis de servei efectiu als ciutadans, simplicitat, claredat i proximitat als ciutadans.  
El correcte desenvolupament de les proves oficials convocades per la Conselleria d'Habitatge, Obres Públiques i Vertebració del Territori, per a l'obtenció de les titulacions per al maneig d'embarcacions de recreació i les necessitats organitzatives detectades en el seu desenvolupament, fan convenient la modificació de la base setena de la Resolució de 22 de novembre de 2017, per la qual es convoquen els exàmens teòrics de les referides proves (DOGV 8199, 27.12.2017), introduint dins de la base setena, relativa al «desenvolupament de les proves», punt 2, un nou apartat aclaridor relatiu a les proves de capità de iot.  
Per tot això, i fent ús de les atribucions que concedeix a la consellera d'Habitatge, Obres Públiques i Vertebració del Territori de la Generalitat el Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, tenint en compte el Decret 4/2018, de 26 de març, del president de la Generalitat, pel qual es resol la substitució de la titular de la Conselleria d'Habitatge, Obres Públiques i Vertebració del Territori, i es deleguen determinades atribucions, es dicta la resolució següent:  
  
Primera  
Aprovar la modificació de la base setena de la Resolució de 22 de novembre de 2017, de la Conselleria d'Habitatge, Obres Públiques i Vertebració del Territori (DOGV 8199, 27.12.2017), introduint dins de la base setena, punt 2, un apartat aclaridor relatiu a les proves de capità de iot.  
Així doncs, la redacció final de la base setena queda redactada del següent tenor literal:  
  
«Setena. Desenvolupament de les proves  
7.1. El desenvolupament de les proves es regirà pel que estableix el Reial decret 875/2014, de 10 d'octubre, pel qual es regulen les titulacions nàutiques per al govern d'embarcacions de recreació, publicada en el Boletín Oficial del Estado de data 11 d'octubre de 2014, així com el Reial decret 259/2002, de 8 de març, pel qual s'actualitzen les mesures de seguretat en la utilització de les motos nàutiques.  
7.2. A fi de poder entrar en les aules i realitzar l'examen els aspirants hauran de presentar-se en el lloc de la realització de l'examen amb el següent:  
- Document original del DNI, NIE o passaport, tot això en vigor, i no són vàlids a aquests efectes els resguards de renovació. En qualsevol moment el tribunal podrà requerir als aspirants l'acreditació de la seua personalitat per mitjà de la presentació dels documents oficials identificatius anteriors. L'autoritat convocant, per si mateixa o a proposta del president/a del tribunal, pot requerir als efectes oportuns l'acreditació dels aspectes necessaris quan crega que hi ha inexactituds o falsedats en què haja pogut incórrer l'aspirant, i podrà ser exclòs de la convocatòria en qualsevol moment si no compleix els requisits.  
  
- Justificant bancari (model 046) de l'abonament de les taxes corresponents a la inscripció en la prova a la Generalitat Valenciana.  
- Estris d'escriptura: llapis del número 2, bolígraf i goma d'esborrar, transportador nàutic, regla, escaire, cartabó i compàs. Així mateix, s'autoritza l'ús de calculadores científiques. No es permet l'accés a les aules d'examen amb calculadores programables, telèfons mòbils, agendes electròniques, ordinadors personals, ni amb cap altre dispositiu electrònic.  
- Per als exàmens de capità de iot, hauran d'acudir proveïts de l'almanac nàutic de l'any en curs. Així mateix, i per a l'assignatura d'anglés, no es permetrà l'ús de diccionaris.»  
La resta del contingut de la Resolució de 22 de novembre de 2017, de la Conselleria d'Habitatge, Obres Públiques i Vertebració del Territori (DOGV 8199, 27.12.2017), queda inalterat.  
  
Segona. Recursos  
Contra la present resolució, que posa fi a la via administrativa, podrà interposar-se recurs potestatiu de reposició davant de la consellera d'Habitatge, Obres Públiques i Vertebració del Territori, en el termini d'un mes comptat des de l??endemà de la publicació en el Diari Oficial de la Generalitat Valenciana, o ser impugnada per mitjà de la interposició de recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la data de la publicació en el Diari Oficial de la Generalitat Valenciana, d'acord amb el que disposen els articles 123 i 124 de la Llei 39/2015, de 2 d'octubre, del procediment administratiu comú de les administracions públiques, i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí de la interposició de qualsevol altre recurs que s'estime convenient en defensa dels seus interessos.  
  
València, 18 de maig de 2018.- El secretari autonòmic d'Habitatge, Obres Públiques i Vertebració del Territori (p. d., D 4/2018, 26.03.2018, del president de la Generalitat): Josep Vicent Boira Maiques.